318 Az Európai Unió Hivatalos Lapja 03/7. kötet 31987R3730 1987.12.15. AZ EURÓPAI KÖZÖSSÉGEK HIVATALOS LAPJA L 352/1 A TANÁCS 3730/87/EGK RENDELETE (1987. december 10.) a kijelölt szervezeteknek az intervenciós készletekből származó élelmiszerekkel a Közösség legin- kább rászoruló személyei számára történő szétosztás céljából való ellátására vonatkozó általános szabályok megállapításáról AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerző- désre és különösen annak 43. cikkére, tekintettel a Bizottság javaslatára, tekintettel az Európai Parlament véleményére (!), mivel az 1986/87-es kivételesen hideg tél következtében a Bizottság 1987-ben több hónapon keresztül olyan intézkedé- seket alkalmazott, amelyek keretében különböző élelmiszereket biztosítottak karitatív szervezetek számára, a Közösség legin- kább rászoruló személyeinek történő kiosztás céljából; mivel a tagállamok és a különböző karitatív szervezetek ezen intézkedésekkel kapcsolatos jelentései azt mutatják, hogy azok jelentős értékkel bírtak a kedvezményezettek számára, de egyben azt is, hogy számos szóban forgó szervezet számára pénzügyi és elosztási nehézségeket idéznek elő; mivel a Közösségnek — a különböző mezőgazdasági termékek intervenciós készletei révén — megvannak a lehetséges eszközei ahhoz, hogy jelentősen hozzájáruljon a leginkább rászoruló polgárok jólétéhez; mivel a Közösség érdekében áll, hogy a közös agrárpolitika célkitűzéseivel összhangban tartós alapon kihasználja az ebben rejlő lehetőséget, amíg a készleteket a megfelelő intézkedések bevezetésével a szokásos szintre csök- kentik; a fent említett intézkedések alkalmazásából szerzett tapasztalatoknak segíteniük kell a hasonló természetű későbbi intézkedés megszervezését; mivel szükséges egy szövegben egységes szerkezetbe foglalni ezen intézkedések végrehajtásának jogi alapját, ELFOGADTA EZT A RENDELETET: 1. cikk Szükség van olyan rendelkezések megalkotására, amelyek az egyes kijelölt szervezetek rendelkezésére bocsátandó, interven- ciós készletekből származó árukra vonatkoznak, annak érde- kében, hogy lehetővé váljék a Közösség leginkább rászoruló személyei számára történő élelmiszer-kiosztás. Az ilyen szemé- () HL C 318., 1987.11.30. lyek ingyenesen kapják az élelmiszereket, illetve olyan áron, amely semmi esetben sem haladja meg az intézkedést végre- hajtó kijelölt szervezetnél felmerült költségek által indokolt szintet. A szétosztást a Közösség által elkészített éves tervvel összhangban végzik, a tagállamok által rendelkezésre bocsátott információk alapján. 2. cikk (1) — Az 1. cikkben említett szervezeteket az érintett tagállam jelöli ki. (2) —Az e rendszert alkalmazni kívánó tagállamok minden évben időben értesítik a Bizottságot. 3. cikk Az 1. cikkben említett árukat ingyenesen biztosítják a kijelölt szervezetek számára. Az ilyen áruk elszámolási értéke az inter- venciós ár, amelyet — amennyiben szükség van a minőségi különbségek figyelembevételére — együtthatókkal igazítanak ki. 4. cikk A 6. cikkben említett részletes alkalmazási szabályokra is figye- lemmel az e rendelettel összhangban alkalmazott műveletekből eredő kiadásokat olyanoknak kell tekinteni, mint amelyek — a 729/70/EGK rendelet () 1. cikke (2) bekezdésének b) pontjában meghatározottak szerint — a mezőgazdasági piacok stabilizá- lását szolgáló kiadások részét képezik. Ezért az e rendelet 1. cikkének rendelkezései alapján biztosított árukat az Európai Közösségek költségvetése — az Európai Mezőgazdasági Orientá- ciós és Garanciaalap Garanciarészlegén belüli — vonatkozó költ- ségvetési tételének előirányzataiból finanszírozzák. Rendelkezni lehet arról is, hogy ez a finanszírozás kiterjedjen az intervenciós központokból történő áruszállítás költségeihez, valamint az e rendszer végrehajtása révén előidézett, a kijelölt szervezeteknél felmerülő igazgatási költségekhez való hozzájárulásra, minden olyan költség kivételével, amelyet az 1. cikk alkalmazásának keretein belül a kedvezményezettek viselhetnek. () HLL 94., 1970.4.28., 14. o.